3 ช่อง ”ทีวีดิจิทัล” ประเดิมลาจอวันนี้ จ่อรับเงินชดเชยรวม 1.3 พันลบ.
3 ช่อง ”ทีวีดิจิทัล” ประเดิมลาจอวันนี้ จ่อรับเงินชดเชยรวม 1.3 พันลบ.
3 ช่อง ”ทีวีดิจิทัล” ประเดิมลาจอวันนี้ จ่อรับเงินชดเชยรวม 1.3 พันลบ.
16 ส.ค. 2562

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ระบุ กสทช. จะจ่ายเงินเยียวยาผู้ประกอบการทีวีดิจิทัล 3 ช่องที่ยื่นขอคืนใบอนุญาตประกอบกิจการ จะยุติออกอากาศหลังเที่ยงคืนของวันที่ 15 สิงหาคม 2561 โดยช่องที่จะยุติออกอากาศ ได้แก่ สปริงนิวส์ 19, ไบรท์ทีวี 20 และสปริงส์ 26 (NOW 26)
สำหรับจำนวนเงินที่ทั้ง 3 ช่องจะได้รับเงินชดเชย มีรายละเอียดดังนี้
สปริงนิวส์ 19 จะได้รับเงินชดเชย 498,240.594.26 บาท
ไบรท์ทีวี 20 จะได้รับเงินชดเชย 278,410,219.57 บาท
สปริงส์ 26 หรือเดิม NOW 26 จะได้รับเงินชดเชย 600,739,889.56 บาท
ส่วนอีก 4 ช่อง ที่ยื่นขอคืนใบอนุญาตทีวีดิจิทัลจะได้รับเงินชดเชยในช่วงเดือนกันยายน-ตุลาคม โดยมีรายละเอียดดังนี้
วอยซ์ทีวี 21 จะได้รับเงินชดเชย 378,054,170.42 บาท พร้อมยุติออกอากาศในวันที่ 1 กันยายน 2562
อสมท. คิดส์และแฟมิลี่ 14 จะได้รับเงินชดเชย 163,298,367.32 บาท พร้อมยุติออกอากาศในวันที่ 16 กันยายน 2562
3 แฟมิลี่ ช่อง 13 จะได้รับเงินชดเชย 162,543,837.27 บาท พร้อมยุติออกอากาศในวันที่ 1 ตุลาคม 2562
3SD ช่อง 23 จะได้รับเงินชดเชย 680,083,695.45 บาท พร้อมยุติออกอากาศในวันที่ 1 ตุลาคม 2562
สำหรับช่อง NEW TV 18 ที่ยังไม่ได้ชำระเงินประมูลงวดสุดท้ายตามคำสั่ง คสช. ภายในวันที่ 8 สิงหาคม 2562 นั้น ทาง กสทช. จะนำเรื่องเข้าสู่ที่ประชุมคณะอนุกรรมการเยียวยาฯ ของ กสทช. ต่อไป
